Koningin vir nóg twee weke afgeboek | Maroela Media
Koningin vir nóg twee weke afgeboek
Koningin Elizabeth II tydens haar amptelike verjaarsdagvieringe op 12 Junie. (Foto: The Royal Family/Twitter)
Die Britse koningin Elizabeth II sal op advies van haar dokters minstens nog twee weke rus, het Buckingham-paleis Vrydag in 'n verklaring gesê.
Die koningin het onlangs 'n aand in die hospitaal deurgebring en daar word voortdurend oor haar gesondheid bespiegel. Dokters het aanvanklik aanbeveel dat sy net 'n paar dae se rus nodig het, maar reken nou klaarblyklik dat dit nie genoeg is nie.
Luidens die verklaring sal die 95-jarige monarg vir die volgende paar weke niks meer as ligte, lessenaargebonde pligte uitvoer nie. Sy sal ook aan 'n paar virtuele vergaderings deelneem, maar sal geen amptelike besoeke aflê nie.
Sy het reeds haar besoek aan vanjaar se klimaatveranderingsberaad van die Verenigde Nasies, wat Sondag in Skotland begin, gekanselleer. Volgens die paleis was sy "teleurgesteld" hieroor, maar moes dit noodgedwonge op mediese advies doen.
Koningin Elizabeth vier volgende jaar 70 jaar op die troon. Sy is op 21 Oktober vir die eerste keer in agt jaar in die hospitaal opgeneem. Bronne na aan die paleis weet te vertel dat die koningin deesdae met 'n kierie loop en nie meer so gereeld met haar geliefde corgis gaan stap nie.
Krieket-legendes sterf kort na mekaar
Bali-tasmoordenaar nou vry
Die koningin het te dapper probeer wees na Harry en Megan se oproerighede, haar man se dood te midde van die pandemie en brexit en haar nou erg opgewerk oor klimaatsverandering wat haar bloeddruk deur die dak laat klim het. Daar's ook nog boetie se streke met meisies in die VSA… met haar ondersteuningstelsel reeds dun geskaaf na werkers dros weens covid-vrese. Ware vriende se nabyheid is bitter nodig. Is daar nog sulke skaars items?
Die monargie is n wit olifant wat Britte nie juis kan bekostig nie. Dit is hierdie adelstand stelsel wat uiteindelik in SA tot die problematiese apartheids stelsel gelei het. Kyk gerus op Netflix na die dokumentêre reeks ' Servitude' en maak jou eie afleiding. Die puik reeks 'Dowton Abbey' op Netflix laat n mens dieselfde afleiding maak.
Sy lyk altyd vriendelik en optimisties ('in good spirits'), maar sy is besig om gewig te verloor. Hoop sy word nog baie jare gespaar.
Wonder of op haar Siek Sertifikaat dit ook geskryf staan- "Medical Condition" , soos meeste van die Staats Amptenare , se Mediese Sertifikate??